armvectores/hy_wikipedia_2023 huggingface dataset:
Ֆումիմարո Կոնոե

Ֆումիմարո Կոնոե (ճապ.՝ 近衛 文麿, հոկտեմբերի 12, 1891(1891-10-12)[…], Կոջիմատի-կու, Տոկիո, Ճապոնիա - դեկտեմբերի 16, 1945(1945-12-16)[…], Tekigaisō Park, Ogikubo, Սուգինամի, Տոկիո, Ճապոնիա), ճապոնացի քաղաքական գործիչ, իշխան։
1933-1937 թվականներին՝ պերերի պալատի նախագահ, 1937 թվականի հունիսից 1939 թվականի հունվարը և 1940 թվականի հուլիսից 1941 թվականի հոկտեմբերը՝ Ճապոնիայի վարչապետ։
1937 թվականին Կոնոեի կառավարությունը պատերազմ սկսեց Չինաստանը նվաճելու համար։ 1938 թվականին զինված հարձակում կազմակերպեց ԽՍՀՄ-ի վրա՝ Խասան լճի շրջանում։ 1940 թվականի սեպտեմբերին Գերմանիայի և Իտալիայի հետ ագրեսիվ դաշինք կնքեց։ Երկրորդ համաշխարհային պատերազմում Ճապոնիայի՝ 1945 թվականի հանձնվելուց հետո ինքնասպան եղավ։


== Տես նաև ==
Բեռլինյան պակտ


== Ծանոթագրություններ ==
Զոլկա (գետ)

Զոլկա (ռուս.՝ Золка, կաբ.-չերք.՝ Дзэлыкъуэ) կամ Բոլշայա Զոլկա (ռուս.՝ Большая Золка), գետ Ռուսաստանի Դաշնությունում, հոսում է Կաբարդա-Բալկարական Հանրապետությունում և Ստավրոպոլի երկրամասում։ Գետաբերանը տեղակայված է Կումա գետի աջ ափին 508 կմ հեռավորության վրա։ Գետի երկարությունը 105 կմ է, ավազանի տարածքը 945 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի ջրհավաք ավազանը տարածվում է Թերեք, Դոն և Վոլգա գետերի միջագետքում։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07010000612108200001942
Հիդրոլոգիական ուսումնասիրությունների կոդը - 108200194
Ավազանի կոդը - 07.01.00.006
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Փիրոսմանի

Փիրոսմանի (վրաց.՝ ფიროსმანი), ռեժիսոր Գեորգի Շենգելայայի կենսագրական ֆիլմը վրացի նկարիչ Նիկո Փիրոսմանիի մասին։ Նկարահանվել է Վրացֆիլմ կինոստուդիայում 1969 թվականին։


== Սյուժե ==
Ֆիլմում պատկերված են դրվագներ նկարչի կյանքից։ Փիրոսմանին (1862-1918) ինքնուս էր և վաստակում էր Թիֆլիսի դուքանների համար նկարներ ու ցուցանակներ նկարելով։ Կրպակ բացելու և առևտրով զբաղվելու փորձն անհաջողությամբ է պսակվում։ Կարիքը ողջ կյանքի ընթացքում ուղեկցել է նկարչին։ Դրան զուգահեռ նա հաճախ քննադատության էր ենթարկվում գեղանկարիչ-ակադեմիստների կողմից։ Չնայած աղքատությանն ու չընդունված լինելուն՝ Փիրոսմանին մնում է հավատարիմ իրեն ու իր արվեստին։


== Բեմադրություն ==
Ֆիլմում, ինչպես 1960-ական ու 1970-ական թվականների վրացի մյուս նկարիչների աշխատանքների մեծ մասում, շեշտը դրվում է ազգային առանձնահատկությունների ցուցադրության վրա։ Բացի դրանից, Շենգելայան կինեմատոգրաֆիան մոտեցնում է Փիրոսմանիի գեղանկարչության ոճին. ողջ ֆիլմը նկարչի ստեղծագործություններին բնորոշ էպիզոդների շղթա է, որոնք ներկայացնում են կենցաղային սյուժեներ՝ ճաշկերույթ, առևտուր կրպակում, դուքանի ինտերիեր։ Դեկորացիաները հասարակ են, ինչը նմանվում է Փիրոսմանիի կտավների պրիմիտիվիզմին։ Ֆիլմում գրեթե բացակայում են բնության տեսարանները։ Ձգտելով փոխանցել Փիրոսմանիի կենցաղային գեղանկարչության յուրահատկությունները՝ ռեժիսորը ավելի հաճախ օգտագործում է թատրոնին, ոչ թե կինեմատոգրաֆիային հատուկ միջոցների՝ սյուժեն բաժանելով առանձին էպիզոդ-տեսարանների, որոնց գործողությունները ծավալվում են նույն դեկորացիաներում։
Ֆիլմին հատուկ կոլորիտ են հաղորդում Փիրոսմանիի նկարները, որոնք նույնպես գործող կերպարներ են, ինչպես ֆիլմի մյուս գործող անձինք։ Ֆիլմում ցուցադրվում են Փիրոսմանիի տասնյակ կտավներ, որոնք ընդգծում են սյուժեի զարգացումը։ Այսպես, Նիկո Փիրոսմանիի ստեղծագործական ակտիվության շրջանում նկարները ուղղակի լցնում են կադրը, իսկ նկարչի դժբախտության պահերին դրանք գրեթե անհետանում են։ Նկարչին պատահած վերջին դժբախտություններից մեկն էլ ընկերների լուռ օտարացումն է, որի պատճառ էր դարձել թերթում տպագրված քննադատությունը։ Այդ պահին էկրանին հայտնվում է «Ընձուղտ» կտավը, որի շնորհիվ ֆիլմի սկզբում երիտասարդ ֆուտուրիստները սկսել էին հետաքրքրվել Փիրոսմանիի արվեստով։ Հեռանալով ընկերներից՝ նկարիչն այդ կտավը վերցնում է իր հետ։


== Դերերում ==
Ավթանդիլ Վարազի – Նիկո Փիրոսմանիշվիլի
Դավիթ Աբաշիձե – կինտո, Փիրոսմանիշվիլիի ընկերը
Զուրաբ Կապիանիձե – Ուշանգի, Փիրոսմանիշվիլիի ընկերը
Բորիս Ցիպուրիա – Դիմիտրի, կում, կրպակի համասեփականատեր
Թեյմուրազ Բերիձե – Փիրոսմանիշվիլիի ընկերը
Շոթա Դաուշվիլի – Փիրոսմանիշվիլիի քրոջ ամուսինը
Նինո Սետուրիձե
Ալեքսանդր Ռեխվիաշվիլի
Ամիր Կակաբաձե – Լադո, նկարիչ
Սպարտակ Բագաշվիլի – Կարաչոխելի
Գիվի Ալեքսանդրիա
Մարիա Գվարամաձե
Ռոզարիա Մինչին


== Մրցանակներ ==
1974 - Միջազգային կինոփառատոն Ազոլոյում - Մրցանակ լավագույն կենսագրական ֆիլմի համար
1974 - Միջազգային կինոփառատոն Չիկագոյում - «Հյուգո մրցանակ» (գրան-պրի)


== Փաստեր ==
Ավթանդիլ Վարազին (1926-1977), ով ֆիլմում կատարում է Նիկո Փիրոսմանիի դերը, պրոֆեսիոնալ նկարիչ է (նա նաև ֆիլմի բեմադրող նկարիչներից մեկն էր)։


== Ծանոթագրություններ ==


== Արտաքին հղումներ ==
«Փիրոսմանի» ֆիլմը kino-teatr.ru կայքում (ռուս.)
«Փիրոսմանի» ֆիլմը youtube.com կայքում (անգլ.)
«Փիրոսմանի» ֆիլմը kinopoisk.ru կայքում (ռուս.)
Воспоминания об Автандиле Варази
Աստերոիդների ցանկ (124401-124500)

Աստերոիդների ցանկ (124301-124400)  • Աստերոիդների ցանկ  • Աստերոիդների ցանկ (124501-124600)
 Աստերոիդների ցանկ (124301-124400)  • Աստերոիդների ցանկ  • Աստերոիդների ցանկ (124501-124600)
Տեպլիկի շրջան

Տեպլիկի շրջան (ուկրաիներեն՝ район), Տեպլիկի շրջան Ուկրաինայի Վիննիցայի մարզում։
Ստեղծվել է 1930 թվականին։ Վարչական կենտրոնը՝ Տեպլիկ։


== Աշխարհագրություն ==
Շրջանի տարածքի մակերեսը կազմում է 810 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 35258 մարդ։ Բնակչության խտությունը կազմում էր 43,53 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Զապոլոսնի (Զերնոգրադի շրջան)

Զապոլոսնի (ռուս.՝ Заполосный), գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում։ Մտնում է Կրասնոարմեյսկի գյուղական համայնքի կազմի մեջ։
Ուհերսկե Հրադիշտեի շրջան

Ուհերսկե Հրադիշտեի շրջան (չեխ․՝ Okres Uherské Hradiště), շրջան Չեխիայի Զլինի երկրամասում։ Վարչական կենտրոնն է Ուհերսկե Հրադիշտե քաղաքը։ Տարածքը 991,37 կմ է։ Բնակչությունը 2020 թվականի տվյալներով կազմում է 142 226 մարդ։ Շրջանի կազմի մեջ է մտնում 78 համայնք։


== Ծանոթագրություններ ==
Սնոպովոե (գյուղ, Պոլտավայի շրջան)

Սնոպովոե (ուկրաիներեն՝ Снопове), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Սնոպովոե գյուղում բնակվում էր 80 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Bugatti (երգ)

Անվան այլ կիրառումների համար տե՛ս՝ Bugatti (այլ կիրառումներ)«Bugatti», ամերիկացի ռեփեր Էյս Հուդի երգն է, որում իրենց մասնակցությունն ունեն նաև ամերիկացի ռեփերներ Future-ը և Ռիք Ռոսը։ Երգը թողարկվել է 2013 թվականի հունվարի 1-ին՝ որպես Էյս Հուդի «Trials & Tribulations» անվանումը կրող չորրորդ ալբոմի առաջին սինգլ։ Երգը գրվել է Էյս Հուդի, Future-ի, Ռիք Ռոսի և Mike Will Made It-ի կողմից։


== Տեսահոլովակ ==
Երգի տեսահոլովակը, որի ռեժիսորն է Գիլ Գրինը, թողարկվել է 2013 թվականի փետրվարի 6-ին BET հեռուստաալիքի 106 & Park ծրագրի ընթացքում, իսկ այնուհետև տեղադրվել է Էյս Հուդի VEVO ալիքում։ Տեսահոլովակում նկարահանվել են նաև ռեփեր Birdman-ը և DJ Khaled-ը։


== Ռեմիքս ==
Երգի պաշտոնական ռեմիքսը ներկայացվել է 2013 թվականի մայիսի 6-ին, իսկ մայիսի 23-ին թողարկվել է թվային ներբեռնման համար։ Ռեմիքս տարբերակում Ռիք Ռոսի հատվածը հանվել է, սակայն նրան փոխարինում են ռեփեր Վիզ Խալիֆան, T.I.-ը, Միկ Միլը, Ֆրենչ Մոնտանան, Թու Չեյնսը և Birdman-ը։ Future-ի հատվածը ռեմիքսում առկա է։ Այս ռեմիքսը ընդգրկվել է «Trials & Tribulations» դելյուքս թողարկումում։


== Հիթ շքերթներ ==


=== Շաբաթական հիթ շքերթներ ===


=== Տարեվերջի հիթ շքերթներ ===


== Երգացանկ ==
Թվային ներբեռնում


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի բառերը Archived 2015-09-05 at the Wayback Machine. MetroLyrics կայքում
Հերակլ Հավնունի

Հերակլ Հավնունի (նաև՝ Հերակղ, Հայրակղ, Հարակղ, 10-րդ դար - 11-րդ դար), հայ իշխան Բագրատունիների թագավորությունում, Հավնունիների նախարարական տոհմից։


== Կենսագրություն ==

Աշոտ Երկաթի (914-928) կառավարման ժամանակ Գեղարքունիք գավառն անջատվում է Սյունիքից և միացվում է Բագրատունիների թագավորությանը։ Շատ չանցած՝ Աբասի (928-953) կամ Աշոտ Ողորմածի (953-977) ժամանակներում Գեղարքունիքում տիրույթներ են շնորհվում Հավնունիների իշխանական տոհմին։ Այդ մասին է վկայում Նորատուսի Սուրբ Գրիգոր եկեղեցու (Դոփուց վանք) արևմտյան պատին պահպանված Հերակլ Հավնունու 10-րդ դարի վերջի և 11-րդ դարի սկզբի հետևյալ արձանագրության առկայությունը, որն ունի 4 տող․

ՇՆՈՐՀԻՎ ԱՅ ԿԱՄ ԵՂԵՒ ԻՆՁ ՀԵՐԱԿՂԻ ՀԱ
ՎՆՈՒՆՍ ԵՒ ԵՏՈՒ ԶՋՈՐՈՂԱՆՍ ։Բ։ (2) ԱՐՏ Ի ՍՈՒ
ՐԲ ԳՐԻԳՈՐ ՀՐԱՄԱՆԱԻ ԳԱԳԿԱ ՇԱՀՆ
ՇԱՀԻ ԵՒ ԳՆԵՑԻ ՋՐ[ԱՂԱՑ] ․․․
Այս անավարտ նվիրագրում Հերակլ Հավնունին հայտնում է, որ ինքը Գագիկ Ա Շահնշահի (990-1020) հրամանով երկու արտ է նվիրել եկեղեցուն և գնել, հավանաբար ջրաղաց, ինչն ակնհայտ է այդ բառի երկու՝ «ջր» տառերի փորարությունից։
1000 թվականին Հերակլ Հավնունին Գավառում խաչքար է կանգնեցնում «յաւգնականութիւն» իրեն, կնոջն ու զավակներին։ 1927 թվականի սեպտեմբերի 1-ին, այս արձանագիր խաչքարը Գավառի ձորամիջի գերեզմանատանը հայտնաբերում է Թադևոս Ավդալբեգյանը և այն փոխադրում քաղաքի Գյուղացու տան թանգարան (Գավառագիտական թանգարան)։ Գտնվելու վայրն այժմ անհայտ է։

† ի թվականութեան
Հաոց ՆԽԹ (1000) ի թագաւորութեան Գ
[ագ]կա ես Հայրակղ կանգնեցի ս
[ու]րբ Սարգիս յաւ[գ]նականութի
[ւ]ն ինձ եւ ամուսնին եւ որդեացս իմ․ որ կ
[արդ]ա, զիս յիշցե․ ես Հարակղ ազատ
․․․րաբաթա․․․ ի հողամասն եր․․․
․․․․․․ ո փառ․․․ բազում մե․․․


== Ծանոթագրություններ ==
Զդրավկո Կրիվոկապիչ

Զդրավկո Կրիվոկապիչ (սերբ.՝ Здравко Кривокапић / Zdravko Krivokapić, սեպտեմբերի 2, 1958(1958-09-02), Նիկշիչ, Մոնտենեգրոյի Սոցիալիստական Հանրապետություն, ՀՍՖՀ), չեռնոգորցի ճարտարագիտության պրոֆեսոր Չեռնոգորիայի և Արևելյան Սարաևոյի համալսարաններում։ Նա «Մենք չենք հրաժարվի Չեռնոգորիայից» ոչ կառավարական կազմակերպության հիմնադիրներից մեկն է, որը հիմնադրվել է չեռնոգորցի պրոֆեսորների և մտավորականների կողմից՝ սերբական ուղղափառ եկեղեցուն աջակցելու համար։ Չեռնոգորիայի վարչապետը 2020 թվականի դեկտեմբերի 4-ից։


== Կենսագրություն ==
Ծնվել է 1958 թվականին Նիկշիչում, որն այդ ժամանակ Հարավսլավիայի ՍՖՌ-ի կազմում էր։
1981 թվականին ավարտել է Չեռնոգորիայի համալսարանի մեքենաշինության ֆակուլտետը:1983 թվականին ընդունվել է Բելգրադի համալսարանի մեքենաշինության ֆակուլտետի ասպիրանտուրա։ 1989 թվականին պաշտպանել է թեկնածուական ատենախոսություն «պահեստամասերի պաշարների պլանավորում և կառավարում» թեմայով։ Նա 1993 թվականին դոկտորական աստիճան է ստացել։
1982 թվականին վերապատրաստվել է Նիկշիչի «Բորիս Կիդրիչ» մետալուրգիական գործարանում։ 1983 թվականին ընտրվել է Պոդգորիցայում մեքենաշինական ֆակուլտետի արտադրության տեխնոլոգիայի ամբիոնի պրակտիկանտ:Նա 1994 թվականին ընտրվել է դոցենտ։ Նա 1999 թվականին ընտրվել է Չեռնոգորիայի համալսարանի դոցենտ և պրոֆեսոր՝ 2004 թվականին։
Իր գիտական հետազոտությունների շրջանակներում նա ավելի քան 250 հոդված է հրատարակել միջազգային ամսագրերում, միջազգային գիտաժողովներում և ազգային գիտաժողովներում։ Նա 16 գրքերի և դասագրքերի հեղինակ է։


== Քաղաքական գործունեություն ==
Կրիվոկապիչը մասնակցել է 2019 թվականին հակակոռուպցիոն բողոքներին և 2020 թվականին կրոնի մասին օրենքի դեմ բողոքներին։ Նա որոշել է մտնել Չեռնոգորիայի քաղաքական կյանք 2020 թվականի կեսերին։
2020 թվականի օգոստոսի 1-ին Ժողովրդավարական ճակատը, ժողովրդական շարժումը և Սոցիալիստական Ժողովրդական կուսակցությունը պայմանավորվել են ստեղծել նախընտրական ընդդիմադիր դաշինք, որը կոչվում էր «Բոլորը միասին»։ Կրիվոկապիչը գլխավորել է ընտրողների միասնական ցուցակը 2020 թվականի օգոստոսի խորհրդարանական ընտրություններում։ Նույն օրը Կրիվոկապիչը հրաժարական է տվել ՀԿ-ի գործադիր տնօրենի պաշտոնից, քանի որ գլխավորել է ընդդիմության ցուցակը։ Ընդդիմությունը հաղթել է ընտրություններում և Կրիվոկապիչը 2020 թվականի դեկտեմբերի 4-ին ընտրվել է Չեռնոգորիայի վարչապետ։


== Ծանոթագրություններ ==
Դովբուշի ժայռեր

Դովբուշի ժայռեր, 80 մետր երկարությամբ ժայռային մնացորդների խումբ, տեղակայված Ուկրաինայի Իվանո-Ֆրանկովսկի մարզում, Բոլեխով քաղաքից 11 կմ հարավ-արևմուտք, Բուբնիշե գյուղի մոտակայքում։ Ժայռերի անունը սկիզբ է առնում ժողովրդական վրիժառուների առաջնորդ՝ Օլեկսե Դովբուշի անունից։
Դովբուշի ժայռերը համապետական նշանակության բնության համալիր հուշարձան են և մտնում են Պոլյանիցկի տարածաշրջանային լանդշաֆտային այգու կազմի մեջ։


== Ժայռերի նկարագրություն ==
Քարերը կազմված են յամենսկի ավազաքարից։ Քարերը ձեւավորվել են ավելի քան 70 միլիոն տարի առաջ տաք ծովի հատակում։ Քարի զանգվածը մոտ 200 մ լայնություն ունի, մոտ 1 կմ երկարություն և կողմնորոշված ​​է արևմուտքից արևելք։ Լեռնազանգվածը տեղակայված է հաճարենիի և եղևնու անտառի մեջտեղում։


== Պատմություն ==
Մեր թվարկության երկրորդ հազարամյակում, քրիստոնեության տարածումից հետո, այս վայրում ստեղծվեց փորք մենաստան, իսկ  ավելի ուշ՝ պահակային ամրոց (այն ամրություններից մեկը, որով Յարոսլավ Օսմոմիսլը, ըստ «Ասք Իգորի ճակատամարտի մասին» ստեղծագործության հեղինակի, պահպանել է Ուգրիական լեռները), որ դիմակայեց թաթար-մոնղոլական արշավանքին և գոյություն ունեցավ մինչև XVI դարը։
Ըստ ավանդույթների XVII-XVIIІ դարերում ժայռերի հարևանությամբ էին գտնվում ժողովրդական ապստամբության բազաներից մեկը, ինչպես նաև 1743 թվականին Օլեկսե Դովբուշի ջոկատային ճամբարը։
Դովբուշի ժայռերի տարածքում լեռնալանջերի անտառահատումները տեղի են ունեցել հետպատերազմյան տարիներին։


== Զբոսաշրջություն և սպորտ ==
Դովբուշի ժայռերը ժայռամագլցողների համար հայտնի տեղ են համարվում. ժայռերի վրա տեղադրված են տարբեր դժվարության բազմաթիվ ժայռամագլցային ուղիներ, պարբերաբար անց են կացվում ժայռամագլցման մրցումներ։
Դովբուշի ժայռերը նաև հայտնի զբոսաշրջության վայր են համարվում


== Ծանոթագրություններ ==


== Արտաքին հղումներ ==
Описание Скал Довбуша (укр.)
Six Feet Under (երգ, Բիլլի Այլիշ)

«Six Feet Under», ամերիկացի երգչուհի Բիլլի Այլիշի երգը, որը թողարկվել է 2016 թվականի հունիսի 23-ին որպես դեբյուտային սինգլ Darkroom/Interscope Records լեյբլներում։ Այն ոչ ալբոմային սինգլ է։


== Տեսահոլովակ ==
Երգի երաժշտական տեսահոլովակը պատրաստվել է տնային պայմաններում և թողարկվել է 2016 թվականի հունիսի 30-ին։ Երաժշտական վիդեոյի ռեժիսորը եղել է Այլիշը։ Հոլովակը մշակել է նրա մայրը՝ Մեգի Բեյրդը։


== Հավաստագրումներ ==


== Ծանոթագրություններ ==
Ֆրիդրիխ Մյուլլեր

Ֆրիդրիխ Մյուլլեր (գերմ.՝ Friedrich Müller, մարտի 6, 1834(1834-03-06) կամ մարտի 5, 1834(1834-03-05), Jemnice - մայիսի 25, 1898(1898-05-25), Վիեննա, Ավստրո-Հունգարիա), ավստրիացի լեզվաբան, հայագետ։


== Կենսագրություն ==
1853-1857 թվականներին սովորել է Վիեննայի և Գյոթինգենի համալսարաններում։
Տիրապետել է հայերենին, հունարենին, սանսկրիտին։
1858 թվականին եղել է Վիեննայի համալսարանի, ապա՝ արքունական մատենադարանի տնօրեն, 1866 թվականից՝ Վիեննայի համալսարանի համեմատական լեզվաբանության և սանսկրիտի դասախոս, Կայսերական գիտությունների ակադեմիայի անդամ։


== Հայագիտական աշխատանքներ ==
1860-ական թթ․ Մյուլլերը հայագիտական հոդվածներով աշխատակցել է ակադեմիայի պատմափիլիսոփայական տեղեկագրին, Վիեննայի համալսարանի արևելագիտության ֆակուլտետի հանդեսին։ Պատմաբանասիրական բնույթի գործերում անդրադարձել է Մեսրոպ Մաշտոցի գործունեությանը, հայկական գրերի գյուտին, Կորյունի, Ղազար Փարպեցու, Ստեփանոս Տարոնեցու (Ասողիկ), Առաքել Դավրիժեցու, Վարդան Բարձրբերդցու, Մխիթար Գոշի գործերին, իսկ լեզվաբանական հոդվածներում, որոնք գերազանցապես ամփոփված են «Արմենիակա» («Armeniaca») հանդեսի էջերում, հետազոտել է նաև հայերենի խոնարհման ու հոլովման համակարգերի օրինաչափությունները, բառակազմությունը, հնչյունաբանությունը, կատարել բազմաթիվ ստուգաբանություններ։
Մյուլլերի աչքի ընկնող աշխատություններից են «Ընդհանուր ազգագրություն» (1879) և քառահատոր «Լեզվաբանության հիմունքները» (1876-1887)։
Մյուլլերը հայերենը սխալմամբ համարել է իրանական լեզու։


== Ծանոթագրություններ ==
Հյուրանոց «Մերիգոլդ»: Բնակեցումը շարունակվում է

Հյուրանոց «Մերիգոլդ»․ Բնակեցումը շարունակվում է (անգլ.՝ The Second Best Exotic Marigold Hotel), բրիտանացի ռեժիսոր Ջոն Մեդենի կատակերգություն։ Համարվում է «Հյուրանոց «Մերիգոլդ»․ Էկզոտիկներից լավագույնը» ֆիլմի շարունակությունը։


== Սյուժե ==
Ֆիլմի առաջին մասի դեպքերից ութ ամիս անց Սոնին իր օգնական միսիս Դոնելիի հետ որոշում է բացել երկրորդ հյուրանոցը։ Ներդրման համար նրանք դիմում եմ ամերիկյան գործընկերության, ով լսելով իրենց պլանը, խոստանում է «Մերիգոլդ» ուղարկել տեսուչ։ Սակայն միանգամից երկու նոր հյուրի հայտնվելը խանգարում է նրանց իմանալ, թե ով է տեսուչը, իսկ ով՝ սովորական հյուր։


== Դերերում ==
Դև Պատել՝ Սոնի Կապուր
Մեգի Սմիթ՝ Մյուրիել Դոնելլի
Դեյվիդ Ստրետեյրն
Ջուդի Դենչ՝ Էվելին Գրինսլեիդ
Բիլ Նայի՝ Դուգլաս Էյնսլի
Սելիա Իմրի՝ Մաբժ Խարբկասլ
Ռոնալդ Պիկապ՝ Նորման Կազնս
Ռիչարդ Գիր՝ Գայ Չեմբրես
Պենելոպա Ուիլտոն՝ Ջին Էյինսլի


== Հետաքրքիր փաստեր ==
Ֆիլմում Էվելինը ասում է, որ Մյուրիելից մեծ է 19 օրով։ Իրական կյանքում Մեգի Սմիթը 19 օրով փոքր է Ջուդի Դենչից։


== Ծանոթագրություններ ==


== Արտաքին հղումներ ==
Ֆիլմի պաշտոնական կայք
«Հյուրանոց «Մերիգոլդ»․ Էկզոտիկներից լավագույնը»
Մորսկոյ Չուլեկ (Նեկլինովսկի շրջան)

Մորսկոյ Չուլեկ (ռուս.՝ Морской Чулек ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Սինյավսկի գյուղական համայնքի կազմի մեջ։
Ծիր Կաթինի առաջացումը (նկար, Տինտորետտո)

«Ծիր Կաթինի առաջացումը» (իտալերեն՝ Origine della Via Lattea), իտալացի նկարիչ Տինտորետտոյի վրձնին պատկանող նկարներից։ Տինտորետտոն կտավը վրձնել է 1575 թվականին Սրբազան Հռոմեական կայսրության կայսր Ռուդոլֆ II-ի պատվերով։ Կայսրը նկարը պատվիրեց Պրահայի իր դղյակը զարդարելու նպատակով։ Ներկա դրությամբ նկարը պահպանվում և ցուցադրվում է լոնդոնյան Ազգային պատկերասրահում։
«Ծիր Կաթինի առաջացումը» կտավը համարվում է Տինտորետտոյի լավագույն աշխատանքը, որտեղ ներկայացված է դիցաբանական պատմությունը։ Նկարը լցված է շարժմամբ, խոսուն է և հյութեղ, արտահայտիչ է արված ամեն ինչը։ Այս ամենից դիտողի մոտ առաջանում է այն զգացումը, թե ինչպես է եղել Ծիր Կաթինի առաջացման ամբողջ ընթացքը։


== Սյուժե ==
Նկարի ստեղծման համար Տինտորետտոն սյուժեն վերցրեց հունական դիցաբանությունից։
Զևսը ցանկանում էր. որպեսզի իր որդուն՝ Հերակլեսին, դարձնի անմահ։ Վերջինս ծնվել էր երկրային կնոջից։ Այդ պատճառով Զևն իր կնոջը՝ աստվածուհի Հերային, պարուրեց քնով։ Հերան ընկղմվեց  քնի մեջ։ Զևսը նորածին Հերակլեսին բերեց Հերայի կրծքի մոտ, որպեսզի նա աստվածային կաթը խմի, որը տալիս էր անմահություն։ Հերակլեսն արդեն այդ տարիքում աչքի էր ընկնում անասելի ուժով։ Նա սկսեց այնպիսի եռանդուն կերպով ծծել կաթը, որ ցավ պատճառեց Հերային։ Այդ ցավից արթնացավ աստվածուհին և հրեց մի կողմ նորածնին։ Անմահական կաթի շիթերը ցիրուցան եղան։ Երկինք ցայտած կաթիլները վերածվեցին աստղերի և առաջացավ Ծիր Կաթինը։ Իսկ այն կաթիլները, որոնք ընկան ներքև՝ Երկիր, վերածվեցին ձյունաթույր շուշանների։
«Ծիր Կաթինի առաջացումը» կտավում նկարիչը հերոսների համար օգտագործել է և՛ շատ թեթև, եթերային հանդերձանք, և՛ շատ ծանր հանդերձանք։


== Դիցաբանական կերպարներ ==
Փոքրիկ հրեշտակները, որոնք պատկերված են կտավի ներքևի հատվածում, ձեռքերին բռնած ունեն նետեր, վառած ջահեր, աղեղներ և կիրք խորհրդանշող այլ առարկաներ։
Աջ կողմում պատկերված թռչող հրեշտակի ձեռքերում ցանց կա, որն ըստ հավանականության, խորհրդանշում է խաբեությունը, որը կատարեց Զևսը, որպեսզի անմահություն պարգևի իր երկրային որդուն՝ Հերակլեսին։
Զևսի հարևանությամբ նկարիչը պատկերել է սավառնող արծիվ։ Սա, ըստ դիցաբանության, աստվածներին և արքաներին ուղեկցող թռչունն է հանդիսանում։ Արծվի մագիլներում շանթեր արձակող էակն է գտնվում, որը ամեն վայրկյան պատրաստ է կայծակներով ողողել երկինքը։
Նկարի աջ կողմում նկարիչը պատկերել է երկու սիրամարգերի։ Սրանք հունական դիցաբանության մեջ ամուսնության և ընտանիքի հովանավոր, մայրության, բարոյական մաքրության սրբազան դիցուհի Հերային մշտապես ուղեկցող թռչուններն են համարվում։ Նկարիչները հաճախ են սիրամարգեր պատկերել Հերայի նկարները ստեղծելիս։


== Ծանոթագրություններ ==


== Արտաքին հղումներ ==
Искусство живописи Тинторетто Archived 2012-03-08 at the Wayback Machine.
High definition image on Google art
Tintoretto's The Origin of the Milky Way Archived 2014-10-07 at the Wayback Machine., Smarthistory, video (5:19)
Gallery insight: Karly Allen(չաշխատող հղում), National Gallery (London), audio (5:09)
Կարինա Ազնավուրյան

Կարինա Բորիսի Ազնավուրյան (սեպտեմբերի 20, 1974(1974-09-20), Բաքու, Ադրբեջանական ԽՍՀ, ԽՍՀՄ), ազգությամբ հայ Ռուսաստանի Դաշնության սուսերամարտիկ։ Ռուսաստանի Դաշնության սպորտի վաստակավոր վարպետ (2000)։ Օլիմպիական խաղերի կրկնակի չեմպիոն (2000, 2004) և արծաթե մեդալակիր (Ատլանտա, 1996), աշխարհի (2003), Եվրոպայի (2004) և Ռուսաստանի (2005) չեմպիոն։ Ռուսաստանի սպորտի վաստակավոր վարպետ (1996)։ 1992 թվականից բնակվում է Մոսկվայում։


== Կենսագրություն ==
Կարինա Ազնավուրյանը ծնվել է 1974 թվականի սեպտեմբերի 20-ին Բաքվում, հայ-ադրբեջանական ընտանիքում։ Սուսերամարտով զբաղվել սկսել է Բաքվում Օլգա Մատլինայի գլխավորությամբ։ 1990 թվականին Բաքվում տեղի ունեցած հայերի կոտորածից հետո ընտանիքի հետ տեղափոխվել է Մոսկվա, որտեղ սկսել է մարզվել Ալեքսանդր Կիսլյունինի գլխավորությամբ։
Կարինա Արզումանյանը սովորել է օլիմպիական ռեզերվի № 3 ուսումնարանում, ապա ավարտել է Ռուսաստանի ֆիզիկական կուլտուրայի պետական ակադեմիան։
1996 թվականին Ռուսաստանի հավաքականի կազմում Կարինա Ազնավուրյանը դարձել է Ատլանտայում անցկացված Ամառային օլիմպիական խաղերի արծաթե մեդալակիր։ 1997 թվականին նվաճել է արծաթե մեդալներ 19-րդ Ունիվերսիադայում (թիմային և անհատական առաջնություններ)։ Հետագայում Ռուսաստանի հավաքականի կազմում դարձել է Օլիմպիական խաղերի չեմպիոն Սիդնեյում (2000) և Աթենքում (2004), հաղթել աշխարհի (2003) ու Եվրոպայի (2004) առաջնություններում։ Չի մասնակցել Պեկինի Օլիմպիական խաղերին, որովհետև ողնաշարի վնասվածքի պատճառով չի կարողացել հավաքել անհրաժեշտ վարկանշային միավորները անհատական առաջնությանը մասնակցելու համար, իսկ կանանց թիմային առաջությունը չի ընդգրկվել այդ Օլիմպիական խաղերի ծրագրում։
2008 թվականին մարզական կարիերայի ավարտելուց հետո Կարինա Ազնավուրայնը գլխավորել է Մոսկվայի օլիմպիական ռեզերվի  № 3 միջնակարգ հատուկ ուսումնարանի մանկապատանեկան մարզադպրոցը, իսկ 2012 թվականի օգոստոսին նշանակվել է այդ ուսումնարանի տնօրեն։


== Մրցանակներ ==
Ատլանտայի օլիմպիական խաղերի արծաթե մեդալ, 1996
Սիդնեյի օլիմպիական խաղերի ոսկե մեդալ, 2000
ՌԴ սպորտի վաստակավոր վարպետ, 2000
Աշխարհի չեմպիոն, 2003
Աթենքի օլիմպիական խաղերի ոսկե մեդալ, 2004
Եվրոպայի չեմպիոն, 2004
Ռուսաստանի չեմպիոն, 2005


== Պարգևներ և կոչումներ ==
Պատվո շքանշան (24 օգոստոսի, 2005 թվական) – ֆիզկուլտուրայի և սպորտի զարգացման գործում ունեցած մեծ ավանդի, 2004 թվականի XXVIII Օլիմպիական խաղերում ունեցած մարզական բարձր ձեռքբերումների համար
Բարեկամության շքանշան (19 ապրիլի, 2001 թվական) – ֆիզկուլտուրայի և սպորտի զարգացման գործում ունեցած մեծ ավանդի, Սիդնեյի 2000 թվականի XXVII Օլիմպիական խաղերում ունեցած մարզական բարձր ձեռքբերումների համար
«Հայրենիքին մատուցած ծառայությունների համար» II աստիճանի շքանշան (6 հունվարի, 1997 թվական) – պետությանը մատուցած ծառայությունների և 1996 թվականի XXVI Ամառային օլիմպիական խաղերում ունեցած մարզական բարձր ձեռքբերումների համար
Ռուսաստանի սպորտի վաստակավոր վարպետ (1996)


== Ծանոթագրություններ ==
Գարաբունար

Գարաբունար, գետ Հայկական Լեռնաշխարհում, Եփրատի ավազանում, մայր գետին է միանում նրա աջ կողմից։


== Ծանոթագրություններ ==
Ֆիմի Այասցի

Անվան այլ կիրառումների համար տե՛ս՝ Ֆիմի (այլ կիրառումներ)Ֆիմի Այասցի (ծննդյան և մահվան թվականներն անհայտ, 14-րդ դար), Այասի իշխանուհի, Այասի Վահրամ իշխանի կինը, մայրն էր Հռիփսիմեն:
1375 թվականին, Լամբրոնի գրավման և ավարի ենթարկման ժամանակ Կոստանդինի ավետարանը, որպես ավար բերում են Այաս: Ֆիմին փրկագնով վերցնում է այն:
Ֆիմիի մասին հիշատակություն է գրել Հովսեփ Դպիրը, Սիմեոն եպիսկոպոսի հրամանով ու Վասիլ և Ստեփանոս քահանաների վկայությամբ:


== Աղբյուրներ ==
«Հայոց անձնանունների բառարան», Հրաչյա Աճառյան, 1942 թ., Հատոր 5, Ցուցակ 1, Էջ 250 (7. Ֆիմի)
«Սիսուան», Ղևոնդ Ալիշան, Վենետիկ, 1885, էջ 85
«Մայր ցուցակ հայերէն ձեռագրաց մատենադարանին Մխիթարեանց ի Վենետիկ», 1914, Վենետիկ, հատոր Ա, էջ 559
Փոքրիկս

Փոքրիկս (ռուս.՝ Детка), ռուսական երաժշտական, կատակերգական հեռուստասերիալ՝ ստեղծված «АН-Фильм» և «Сила» հեռուստաընկերությունների կողմից։ Պրեմիերան կայացել է 2012 թվականի փետրվարի 20-ին СТС հեռուստաալիքով։


== Սյուժե ==
Գլխավոր դերասանը նախկինում հայտնի ռոք-երաժիշտ Կոնստանտին Պոդոլսկին է։ Նա պատահաբար իմանում է, որ ունի 15-ամյա աղջիկ՝ Յուլյան, ում մայրը թողել է և իր սիրեկանի հետ գնացել Հնդկաստան։ Յուլյան ստիպված է ապրել իր հայրիկի հետ, և արդյունքում նա հայտնվում է բազմաթիվ զվարճալի իրավիճակներում։


== Դերերում ==


== Ստեղծման պատմություն ==
Սերիալի ստեղծողը Վյաչեսլավ Մուրուգովն է։
«Փոքրիկս» սերիալի ֆիլմի միտքը ինձ եկավ իմ հարսանիքի ժամանակ, երբ Սաշա Պուշնոյը բեմում էր։ Ես և կոլեգաներս որոշեցինք նկարահանել ֆիլմ ռոքերի մասին, որի կյանքը փոխվում իր 15-ամյա աղջկա հատնվելուց հետո։ Եվ ահա այդպիսի ծիծաղելի միտք եկավ իմ հարսանիքի ժամանակ։
Սկզբում պետք էր գլխավոր դերը խաղար Ալեքսանդր Պուշնոյը, սակայն երբ հերթ հասավ նկարահանումներին նա հրաժարվեց։ Վերջում Կոնստանտին Պոդոլկի դերը տվեցին Սերգեյ Շնուրովին։ Սերիալի նկարահանումները սկսեցել են 2011 թվականի վերջում։


== Վերնագրի տեքստ ==
Շնուրայի երգը սաերիալների սաունթրեքնորում նաև հիփ-հոփի երգերը՝ Noize MC և Внезапного сыча խմբի երգիչներց էին կատարում։
3-րդ սերիայում Կոնստանտին Կաստետ Պոդոլսկին զանգահարում էր իր ընկերներին պարտքով փոխ խնդրելու համար։
10-րդ սերիայում Կոնստանտին Կաստետ Պոդոլսկին առաջարկում խմբին անվանել իր աղջկա պատվին՝ Ուխո Վան Գոգ։ Դա եղել է խմբի անվանումը, որը Սերգեյ Շնուրովը սկսեց իր տասնամյա ստեղծագործական աշխատանքը։


== Ծանոթագրություններ ==


== Արտաքին հղումներ ==
Страница на сайте телеканала СТС
Анастасия Лисицина Не женат, один ребенок Газета.Ru, 15 марта 2012
Մանյան (Օբի գավառ)

Մանյան (ֆր.՝ Magnant), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 178 մարդ, բնակչության խտությունը` 11.62 մարդ/կմ²։ Բնակավայրը զբաղեցնում է 15.32 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 30 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 106 աշխատունակ (15-64 տարեկան)  բնակիչ, որոնցից ակտիվ էին 82-ը, իսկ ոչ ակտիվները` 24։ Ակտիվության ցուցանիշը կազմում է 77,4 %։ 82 աշխատունակ մարդկանցից աշխատել է 81 անձ (40 տղամարդ և 41 կին)։ Գործազուրկ են եղել 1 անձ (0 տղամարդ և 1 կին)։ 24 անաշխատունակներից 4-ը եղել են աշակերտներ կամ ուսանողներ, 11-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ասկո (Իսպանիա)

Ասկո (կատ.՝ Ascó), մունիցիպալիտետ Իսպանիայում։ Գտնվում է Լյեյդա պրովինցիայում, Կատալոնիա ինքնավար համայքնի կազմում։
Տարածքը կազմում է 73,63 կմ²։ Բնակչությունը՝ 1634 մարդ (ըստ 2010 թվականի տվյալների)։


== Արտաքին հղումներ ==
Պաշտոնական էջ
Թբիլիսիի կրկես

Թբիլիսիի կրկես (վրաց.՝ თბილისის ცირკი), Թբիլիսիի գլխավոր կրկեսը։ Այն գտնվում է 1939 թվականին ստալինյան ոճով կառուցված ռոտոնդա շենքում։


== Պատմություն ==
Թբիլիսիի կրկեսի պատմությունն սկսվում է 1888 թվականին, երբ քաղաքը Ռուսական կայսրության մաս էր կազմում։ Նախկին գլխավոր շենքն ավերվեց 1911 թվականի հրդեհի պատճառով և կրկեսը տեղափոխվեց գինու գործարանի շենքը, նախքան 1939 թվականին կտեղափոխվեր ներկայիս նեոդասական ոճով ստալինյան ժամանակաշրջանի շենք, որի ճարտարապետներն էին Նիկոլայ Նեպրիցևը, Վլադիմիր Ուրուշաձեն և Ստեփան Սաթունցը։ Շենքը տեղակայված է բլուրի վրա՝ Քուր գետի աջ ափին։ Կրկեսն ունի 2,000 նստատեղ և դասվում էր Խորհրդային միության ամենամեծ կրկեսների շարքում Մոսկվայի, Կիևի, Բաքվի կրկեսներից հետո։


=== Վերակառուցում ===
Հետխորհրդային Վրաստանի քաղաքացիական հուզումները և տնտեսական փլուզումը 1990-ականներին հանգեցրեցին կրկեսի գործունեության դադարեցմանը։ Շենքը հայտնվեց անմխիթար վիճակում և տարածքը հայտնի դարձավ փողոցային մարմնավաճառներով։ 2003 թվականին վրացի մագնատ Բադրի Պատարկացիշվիլին գնեց կրկեսը և սկսվեցին լայնածավալ վերակառուցման աշխատանքները, որոնք դադարեցվեցին 2007 թվականին նրա քաղաքական ճգնաժամի մեջ ներգրավվելու և մահվան պատճառով։ Բադրի Պատարկացիշվիլու քույրը՝ Մզիա Թորթլաձեն միայն 2011 թվականին կարողացավ վերաբացել կրկեսը։ Այդ ժամանակից ի վեր, կրկեսում հանդես են գալիս խմբեր և կատարողներ աշխարհի տարբեր մասերից։


== Ծանոթագրություններ ==


== Արտաքին հղումներ ==
Tbilisi Circus website Archived 2015-01-18 at Archive.is
Մասինյո դը Ռիվ

Մասինյո դը Ռիվ  (ֆր.՝ Massignieu-de-Rives), կոմունա Ֆրանսիայում՝ Ռոն-Ալպեր երկրամասում։ Վարչություն՝ Էն։ Մտնում է Բելլե կանտոնի կազմի մեջ։ Կոմունայի շրջանը Բելլեն է։
Կոմունայի կոդը INSEE՝ 01239։


== Կլիմա ==
Կլիման կիսախոնավ է, ձմռանը ցուրտ է, իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 608 մարդ։
Աղբյուր = INSEE


== Ծանոթագրություններ ==


== Արտաքին հղումներ ==
Национальный институт статистики (ֆր.)
Մադլեն Փեթշ

Մադլեն Գրոբելար Փեթշ (անգլ.՝ Madelaine Grobbelaar Petsch, ծնվել է 1994 թվականի օգոստոսի 18-ին, Պորտ Օրչարդ, ԱՄՆ), ամերիկյան դերասանուհի։ Առավել հայտնի է «Ռիվերդեյլ» հեռուստասերիալում՝ Շերիլ Բլոսսոմի դերով։


== Կենսագրություն ==
3 տարեկանում Փեթշը սկսեց այցելել պարի և թատերական ստուդիաներ։ Նրա ծնողները ծննդով Հարավային Աֆրիկայից են, իր կյանքի առաջին 10 տարիներին նա ապրել է Վաշինգտոնում։ Նա ունի եղբայր։ Միջին դպրոցն ավարտելուց հետո նա տեղափոխվեց Լոս-Անջելես։
Փեթշը 2014 թվականին նկարահանվել է Կոկա Կոլայի գովազդում։ 2016 թվականի փետրվարին Փեթշը Ռիվերդեյլ հեռուստասերիալում ստացավ Շերիլ Բլոսսոմի դերը։ 2017 թվականի մարտին նա «Պոլարոիդ» ֆիլմում ստացավ դեր։


== Անձնական կյանք ==
14 տարեկանում Փեթշը դարձավ վեգան, նա դաստիարակվել է վեգանի ոգով։ Նա նաև մասնակցել է «Մարդիկ՝ հանուն կենդանիների նկատմամբ բարոյական վերաբերմունքի» կազմակերպության աշխատանքին։
2020 թվականին բաժանվում է իր ընկեր, Թրեվիս Միլիսից։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Ռոնալդո Պենյա

Ռոնալդո Լուիս Պենյա Վարգաս (իսպ.՝ Ronaldo Luis Peña Vargas, մարտի 10, 1997(1997-03-10), Acarigua, Páez, Portuguesa, Վենեսուելա) Վենեսուելացի ֆուտբոլիստ, Ատլետիկո Վենեսուելա ակումբի հարձակվող։


== Ակումբային կարիերա ==

Պենյան Կարակաս ակումբի սան է։ 2014 թվականի փետրվարի 23-ին նա իր նորամուտը կատարեց Վենեսուելայի Պրեմերիաում, ընդդեմ Դեպորտիվո լա Գուայրա ակումբի դեմ խաղում։ Նույն խաղում Պենյան իր առաջին գոլը խփեց Կարակաս ակումբի կազմում։  Նույն տարվա ամռանը, խաղային պրակտիկա ձեռք բերելու համար, Պենյան վարձավճարով տեղափոխվել է պորտուգալական ակումբ։  Սեպտեմբերի 14-ին նա իր նորամուտը կատարեց թիմի կազմում, ընդեմ Թուկանես ակումբի։
2015 թվականի ամռանը Պոնյան երկու տարվա վարձակալությամբ տեղափոխվեց Իսպանիայի Լաս-Պալմաս ակումբ։  Բարձր մրցակցության պատճառով նա վեց ամիս անցկացրեց առանց պրակտիկայի։  2016 թվականի սկզբին Ռիչարդը նորից տեղափոխվեց Լաս Պալմաս Ատլետիկո ակումբ։


== Միջազգային կարիերա ==
2013 թվականին Վենեսուելայի երիտասարդական հավաքական կազմում Պենյան Արգենտինայում ընթացող Հարավային Ամերիկայի երիտասարդական առաջնությունում նվաճել է արծաթե մեդալներ։  Մրցաշարում նա խաղում էր Էկվադորի , Կոլումբիայի, Բրազիլիայի, Պերուի, Ուրուգվայի, ինչպես նաև երկու անգամ Արգենտինայի և Պարագվայի հավաքականների դեմ խաղերում։ Արգենտինայի հավաքականի դեմ խաղում Պենյան գոլ է խփել։
2017 թվականին Պենյան մասնակցեց Էկվադորում Հարավային Ամերիկայի երիտասարդական առաջնությանը։  Մրցաշարում նա խաղացել է Պերուի, Բոլիվիայի, Կոլումբիայի, Էկվադորի, Բրազիլիայի երկու անգամ էլ Ուրուգվայի և Արգենտինայի հավաքականների դեմ խաղերում։
Նույն թվականին Պենյան արծաթե մեդալ նվաճեց Հարավային Կորեայում կայացած աշխարհի երիտասարդական առաջնությունում։ Այս մրցաշրջանում նա խաղացել է Գերմանիայի, Վանուատույի, Մեքսիկայի, Ճապոնիայի, Ուրուգվայի և Անգլիայի հավակաքանների դեմ խաղերում։ Գերմանացիների դեմ խաղում Պենյան գոլ է։


== Ձեռքբերումներ ==
Միջազգային
 Վենեսուելա (մինչև 17)

 Հարավային Ամերիկայի ֆուտբոլի առաջնություն պատանեկան թիմերի միջև — 2013 Վենեսուելա (մինչև 20)

 Հարավային Ամերիկայի առաջնություն երիտասարդական առաջնությունների միջև — 2017
 Հարավային Ամերիկայի առաջնություն երիտասարդական առաջնությունների միջև — 2017


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway կայքում
Soccer Sport Group profile Archived 2017-01-19 at the Wayback Machine. (Իսպաներեն)
Կոպո դի Մարկովալդո

Կոպո դի Մարկովալդո (իտալերեն՝ Coppo di Marcovaldo, 1225, Ֆլորենցիա - 1276, Սիենա, Տոսկանա, Իտալիա) ֆլորենտացի նկարիչ էր, որը ապրել և ստեղծագործել է 13-րդ դարի երկրորդ կեսին, և ում իտալական և բյուզանդական ոճերի միախառնումը մեծ ազդեցություն է թողել հետագա իտալացի նկարիչների գործերի վրա։


== Կյանքը ==
Կոպո դի Մարկովալդոն համարվում է Դուեկենտո նկարչական շրջանի առավել հայտնի նկարիչներից, և առաջին ֆլորենտացի նկարիչն է ում անունը, կյանքը և աշխատանքները փաստագրված են Առաջին անգամ նրա անունը հանդիպում է Մոնտապերտիի մատյանում որտեղ նա ընդգրկված է այն զինվորների ցանկի մեջ որոնք մասնակցել են Սիենաի դեմ կռվին, որն ավարտվեց Մոնտապերտիի մոտ տեղի ունեցած վճռորոշ ճակատամարտում 260 թվականի սեպտեմբերի 4-ին։ Որոշ պատմաբաններ նշում են թե Կոպոն գերի է ընկել սիենացիների մոտ, և պահվել է Սերվիի եկեղեցում։ Եվ հենց այստեղ է, որ 1261 թվականին, նա ստեղծել է իր ամենահայտնի նկարը՝ Madonna del Bordone («Ուխտավորների Մադոննան») սերվիտների ուխտի համար։ Եթե հաշվի է առնվում այն փաստը որ նա պատերազմի գերի էր ապա հարց է առաջանում թե ինչու պետք է հենց ֆլորենտացի նկարչին հանձարարվեր սիենացիների համար այնպիսի մի կարևոր նկար ստեղծելու գործը։ Եվ միակ տրամաբանական պատասխանն այն է որ արդեն այս ժամանակ Կոպոն բավակաին ճանաչում և հարգանք ուներ այդ իսկ պատճառով սիենացիները հենց նրան ընտրեցին այդ աշխատանքի համար։


== Ոճը ==
Ակնհայտ է որ ֆլորենտացի նկարիչ լինելով հանդերձ իր Սիենայում անցկացրաց ժամանակահատվածում նա բավականին շատ բաներ փոխառել է նկարչական հենց այդ դպրոցից մասնավորապես՝ տարածության հավասարակշռումը, գեղեցիկ դիրքեր ու կեցվածքներ և այլն։ Եվ իհարկե Կոպոի վրա մեծ ազդեցություն ուներ բյուզանդական արվեստը, հատպակես լույսի և ստվերի տարբեր վարիացիաների և նրանց միախառնման գործընթացը որով ցանկանում էին ցույց տալ կյանքի պատրանքը։  Իսկ այն ոճը որը կիրառվել է և առավել ակնհայտ երևում է Madonna del Bordone նկարում ավելի շատ հիշեցնում է ոոմանական արվեստը։


== Նկարչին վերագրվող աշխատանքներ ==
Չնայած այն բանին որ Madonna del Bordone նրա միակ պահպանված աշխատանքն է, շատ ալ նկարներ ևս վերագրվում են Կոպո դի Մարկովալդոյին։
• 1261 թվական - Madonna del Bordone։
• 1265 թվական - Պիստոյայի Սուրբ Զենոնի տաճարում սուրբ Հակոբոս առաքյալի դիմանկարները։
• 1265 - 1268 թվականներ - Մարիամը և մանուկ Հիսուսը։
• 1265 - 1270 թվականներ - Վերջին դատաստանի օրը, Ֆլորենցիայի մկրտարանում։
• 1274 թվական - Խաչելությունը Պիստոյայի տաճարում։


== Պատկերասրահ ==

		
		
		


== Ծանոթագրություններ ==
Մ.թ.ա. 409


== Դեպքեր ==


== Ծնունդներ ==


== Մահեր ==
Սվետլանա Ավագյան (գրող)

Անվան այլ կիրառումների համար տե՛ս՝ Սվետլանա Ավագյան (այլ կիրառումներ)Սվետլանա Վլադիմիրի Ավագյան (օրիորդական ազգանունը՝ Դոբրովոլսկայա, հոկտեմբերի 26, 1935(1935-10-26), Թիֆլիս, ԱԽՖՍՀ, ԽՍՀՄ - մարտի 6, 2016(2016-03-06), Երևան, Հայաստան), հայ գրող, լրագրող, թարգմանչուհի, թատերագետ, Հայաստանի գրողների միության, Թատերական գործիչների և Ժուռնալիստների միությունների անդամ։


== Կենսագրություն ==
Սվետլանա Ավագյանը ծնվել է Թբիլիսիում, ՀԽՍՀ ժողովրդական դերասան Վլադիմիր Դոբրովոլսկու ընտանիքում։ Ավարտել է Երևանի պետական համալսարանի բանասիրական ֆակուլտետի ռուսական բաժինը։ Եղել է Երևանի պետական համալսարանի հրատարակչության ավագ խմբագիրը։ Միաժամանակ, ավարտել է Մոսկվայի Հրատարակչությունների ինստիտուտի բարձր որակավորման դասընթացը։ Ռուսերեն է թարգմանել հայ ժամանակակից գրողների ստեղծագործությունները, որոնք տպագրվել են մոսկովյան տարբեր հանդեսներում, «Լիտերատուրնայա Արմենիա» ամսագրում, նաև առանձին գրքերով։ Թարգմանություններ է կատարել Էդվարդ Ավագյանից, Խաժակ Գյուլնազարյանից, Հրանտ Մաթևոսյանից, Ալվարդ Պետրոսյանից, Լևոն Խեչոյանից, Գուրգեն Խանջյանից։


== Երկեր ==
Մենակություն, Երևան, 2011։
Ակնթարթներ և հավերժություն, Երևան, 2007
«Տարբեր ճակատագրերում»
«Միայն տասը»


== Թարգմանություններ ==
Էդվարդ Ավագյան, Երևանի խճանկար, Երևան, 2012։
Լևոն Խեչոյան, Տան պահապան հրեշտակը, Երևան,2007։
Թափանցիկ օր (հայ արձակի ժողովածու), Մոսկվա, 1998։
Էդուարդ Ավագյան, Մի կյանքը քիչ է, Մոսկվա, 1988։
Ալվարդ Պետրոսյան, Մարդու տունը (վիպակներ և պատմվածքներ), Երևան, 1987։


== Մրցանակներ ==
ՀԳՄ մրցանակ, 2010
Մայր Աթոռ Սբ Էջմիածնի «Կանթեղ» թարգմանական մրցանակ, 2010


== Ծանոթագրություններ ==
Էրզինի կոժուն

Էրզինի կոժուն (ռուս.՝ Эрзинский кожуун, տուվ. Эрзин кожуун), մունիցիպալ շրջան Ռուսաստանի Դաշնության Տիվա հանրապետությունում։
Ստեղծվել է 1975 թվականին։ Վարչական կենտրոնը՝ Էրզին։


== Աշխարհագրություն ==
Շրջանի տարածքի մակերեսը կազմում է 11081,4 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 8637 մարդ։ Բնակչության խտությունը կազմում էր 0,78 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կրասնենկոե (գյուղ, Կրիվոե Օզերոյի շրջան)

Անվան այլ կիրառումների համար տե՛ս՝ ԿրասնենկոեԿրասնենկոե (ուկրաիներեն՝ Красненьке), գյուղ Ուկրաինայի Նիկոլաևի մարզի Կրիվոե Օզերոյի շրջանում։
2001 թվականի տվյալներով Կրասնենկոե գյուղում բնակվում էր 1 002 մարդ։ Բնակավայրը զբաղեցնում է 3707 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զձիսլավ Բեկսինսկի

Զձիսլավ Բեկսինսկի (պետք արտասանել [ˈzdʑiswaf bɛkˈɕiɲskʲi], փետրվարի 24, 1929(1929-02-24)[…], Սանոկ, Subcarpathian Voivodeship, Լեհաստան - փետրվարի 21, 2005(2005-02-21), Վարշավա, Լեհաստան), լեհ նկարիչ, լուսանկարիչ, քանդակագործ, մասնագիտացած  մռայլ սյուրռեալիզմի ոճում։ Բեկսինսկին իր ստեղծագործական ուղղությունը նկարագրում էր որպես Բաորկկո կամ Գոթական ոճ։ Աշխատանքները հիմնականում բաժանվում են երկու շրջանի։ Առաջին ստեղծագործական շրջանին բնորոշ են էքսպրեսիոնիստական գույնը, ուտոպիական ռեալիզմի կայուն ոճայնությամբ և սյուրռեալիստական ճարտարապետությունը։ Երկրորդ փուլն ամփոփում է մեծ մասամբ ավելի աբստրակտ ստեղծագործություններ, հիմնականում ֆորմալիզմին բնորոշ հատկանիշներով։
Զ. Բեկսինսկին 2005 թվականի փետրվարին 19-ամյա երիտասարդի կողմից դանակահարությամբ սպանվել է Վարշավայի իր տանը։ Սպանությաան պատճառ է նշվում իբր այն, որ նա սպառնացել է և հրաժարվել երիտասարդին պարտքով գումար տալ։


== Կյանքը ==
Զ. Բեկսինսկին ծնվել է հարավային Լեհաստանի Սանոկ քաղաքում։ Կրակովում ուսանել է ճարտարապետություն։ 1955 թ. վերջացնելով ուսումը վերադարձել է հայրենի քաղաք, աշխատել որպես շինարարության ղեկավար, սակայն հասկացել, որ աշխատանքը հաճույք չի պատճառում։ Այս շրջանում հետաքրքրվում է մոնտաժային լուսանկարչությամբ։ Նրա հիմնական կենտրոնացում աբստրակցիոնիզմի ուղղությամբ էր, չնայած 1960-ական թթ.նրա ստեղծագործությունները ազդված են սյուրռեալիզմից
:


=== Նկարները ===

Զ. Բեկսինսկին նկարչական ֆորմալ կրթություն չի ստացել, ունեցել է ճարտարապետի մասնագիտություն։ Նկարելու համար հիմնականում օգտագործել է յուղաներկ և ստելաժային վահանակներ, փորձարկել է նաև ակրիլային ներկեր։ Ստեղծագործելու ընթացքում հիմնականում լսում էր դասական երաժշտություն, գնահատում էր նաև ռոք երաժշտությունը։


== Հղումներ ==


== Աղբյուրներ ==
Քոուենը, Ջ. (Խմբ.) 2006: ֆանտաստիկ արվեստը Бексински - Փրկված Бексински: 1929-2005, 3-րդ խմբ., Պատկերասրահ Морфей Միջազգային, Las Vegas. ИСБН 1-883398-38-ԱԿԱՆ.
Dmochowski, Ա. & Պ. 1991: Бексиньский լուսանկարներ, մանկական նկարներ, քանդակներ, Peinturesбыл, 2-րդ խմբ., API հրապարակման (Ֆրանսիա?).
Dmochowski, Ա. & Պ. 1991: Бексиньский - Peinturesбыл հարկանի մանկական նկարները 1987-1991, 1-ը խմբ., API հրապարակման (Ֆրանսիա?).
"Թերթը Выборча", - ասել է լեհաստանի դեսպանի Бексинского Archived 2007-11-18 at the Wayback Machine.
Kulakowska-Լիս, Ջ. (Խմբ.) 2005: Бексиньский 1, 3-րդ խմբ.; ներդրման Տոմաշ Gryglewicz. Bosz Արվեստի, Լեհաստանից։ ИСБН 83-87730-11-4.
Kulakowska-Լիս, Ջ. (Խմբ.) 2005: Бексиньский 2, 2-րդ խմբ.; ներդրման Веслав Банаха. Bosz Արվեստի, Լեհաստանից։ ИСБН 83-87730-42-4.


== Արտաքին հղումներ ==
Պաշտոնական կայք Պատկերասրահ Բելվեդեր
Դեսպանը Бексиньский է Culture.pl
Լեհաստանի դեսպանի Бексинского վիրտուալ թանգարան (լեհերեն)(Գերմաներեն) 
(Անգլերեն) (Ֆրանսերեն) 

Լեհաստանի դեսպանի Бексинского պատկերասրահ (լեհերեն)
Նկարիչ այլևս չի ապրում։ Հիշողության համար լեհաստանի դեսպանի Бексинского Ռեժիսոր Պյոտր Andrejew, կինո, չկա։ 6/2005 Archived 2008-04-30 at the Wayback Machine. (լեհերեն)
Մութ արվեստը։ պատկերասրահ Бексиньский Archived 2012-04-21 at the Wayback Machine.
Գունհիլդ Սիեներ

Գունհիլդ Սիեներ նի Կրակելսրուդ (օգոստոսի 19, 1868(1868-08-19), Շի, Ակերսհուս, Նորվեգիա - հունիսի 21, 1937(1937-06-21)), նորվեգացի սոցիալիստ և քաղաքական գործիչ։ Նորվեգացի Կանանց շարժման պիոներ է։ Երբ 1901 թվականին Քրիստիանիայում ստեղծվեց Նորվեգիայի Աշխատողների կուսակցության կանանց ֆեդերացիան, Սիեները դարձավ դրա առաջին նախագահը, ինչից հետո ընդլայնեց դրա ազդեցությունը ամբողջ երկրում։ Սիեները նաև զբաղվում էր կազմակերպության ամսագրի՝ «Arbejderkvinnen»-ի (The Working Woman) գործարկման աշխատանքներով։


== Կենսագրություն ==
Գունհիլդ Կրակելսրուդը ծնվել է 1868 թվականի օգոստոսի 19-ին Նորվեգիայի հյուսիսում գտնվող Շի քաղաքում։


=== Աշխատողների կուսակցության կանանց ֆեդերացիա ===
1895 թվականին Սիեները միացավ Աշխատողների կուսակցության մի խումբ կանանց, որոնք ստեղծեցին Նորվեգիայի Աշխատողների կուսակցության կանանց ֆեդերացիան։ Սկզբում ֆեդերացիայի գանձապահն էր, սակայն շուտով մեծ ներդրում ունեցավ որպես ակտիվիստ և պայքարում էր արհեստակցական միությունների ու քաղաքական կառույցների միջև համագործակցություն հաստատելու համար։ 1901 թվականին Սիեները դարձավ Աշխատողների կուսակցության կանանց ֆեդերացիայի առաջին ղեկավարը։ Լինելով լավ կազմակերպիչ՝ նա սկսեց հանդես գալ ամբողջ երկրում՝ կոչ անելով կառուցողական փոփոխությունների։ 1909 թվականին ձեռնամուխ եղավ միության ամսագրի ստեղծմանը և աշխատեց խմբագրային հանձնաժողովում մինչև 1918 թվականը։
1904 թվականին Սիեները թողեց Կանանց ֆեդերացիայի ղեկավարությունը, սակայն գործադիր խորհրդում մնաց մինչև 1918 թվականը։ Նա արդյունավետորեն աշխատում էր արհեստակցական միությունների կողմից աշխատող կանանց համար աջակցություն ստանալու գործում։ 1904 թվականին դարձավ Մարթա Թինեսի կազմակերպության ղեկավար։


== Ծանոթագրություններ ==
Տյաչևի շրջան

Տյաչևի շրջան (ուկրաիներեն՝ Тячівський район), շրջան Ուկրաինայի Անդրկարպատյան մարզում։
Ստեղծվել է 1945 թվականին։ Վարչական կենտրոնը՝ Տյաչև։


== Աշխարհագրություն ==
Շրջանի տարածքի մակերեսը կազմում է 1818 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 171850 մարդ։ Բնակչության խտությունը կազմում էր 94,53 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի պետական վիճակագրական ծառայության կայքը (ուկր.)
The Unforgiving

The Unforgiving, նիդեռլանդական Within Temptation ռոք խմբի հինգերորդ ստուդիական ալբոմը, թողարկվել է 2011 թվականի մարտի 25֊ին, Roadrunner Records լեյբլով, թողարկվել է Մեծ Բրիտանիայում, Գերմանիայում, Շվեյցարիայում, Շվեդիայում, Ավստրալիայում։ 2011 թվականի մարտի 28֊ին ալբոմը սկսվեց վաճառվել Ռուսաստանում և մի շարք այլ երկրներում։ 2011 թվականի ապրիլի 6֊ին ալբոմը թողարկվեց Ճապոնիայում (ավերիչ երկրաշարժերի և ցունամիների հետ կապված)։ Ալբոմը հիմնված է Սթիվեն Օ'Քոննելի մի շարք գրքերի հիման վրա։ Պատկերազարդումը և ալբոմի հետ կապված աշխատանքներով զբաղվել է Romano Molenaar֊ը (Կիլինոք Վյեդմ, Darkness, Լյոդի Իքս)։


== Ալբոմում ==
Ալբոմի յուրաքանչյուր երգի համար գրվել է մի պատմություն, և երգում հիմնականում հանդես են գալիս կոմիքսեր։ 2010 թվականի հուլիսի 26֊ին խումբը հայտարարել է, որ նրանք մտադիր են կատարել համերգային շրջագայություն (ամբողջ Եվրոպայում)։ Բայց 2010 թվականի նոյեմբերի 26֊ին նրանք հայտարարեցին, որ Շարոն Դել Ադելի հղիության պատճառով շրջագայությունը կհետաձգվի մինչև տարվա վերջ։ Չնայած դրան Ռոբերտ Վեստերխոլդը ձայնագրեց մի ալբոմ (կիթառահար Within Temptation) նա ցույց տվեց, որ The Unforgiving֊ի բոլոր երգերը յուրօրինակ են։


== Երգացանկ ==

Բոնուս֊թրեքներ՝

DVD:


== Չարթերի դիրք ==
 2011 թվականի մայիսի 10֊ից


== Ծանոթագրություններ ==
Աթալարյան

Աթալարյան, հայկական ազգանուն։


== Ազգանունը կրողներ ==


== Ծանոթագրություններ ==
Բոսելա

Բոսելա (վրաց.՝ ბოსელა), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 178 մարդ։


== Ծանոթագրություններ ==
Աստերոիդների ցանկ (254601-254700)

Աստերոիդների ցանկ (254501-254600)  • Աստերոիդների ցանկ  • Աստերոիդների ցանկ (254701-254800)
 Աստերոիդների ցանկ (254501-254600)  • Աստերոիդների ցանկ  • Աստերոիդների ցանկ (254701-254800)
Հաշվապահը (ֆիլմ, 2016)

«Հաշվապահը» (անգլ.՝ The Accountant), ամերիկյան թրիլեր մարտաֆիլմ, որի ռեժիսորն է Գևին Օ՛Քոնորը, իսկ սցենարիստն է Բիլ Դուբուքը։ Գլխավոր դերակատարներն են Բեն Աֆլեքը, Աննա Քենդրիկը և Ջեյ Քեյ Սիմոնսը։ Ֆիլմի պրեմիերան կայացել է 2016 թվականի հոկտեմբերի 14-ին։


== Սյուժե ==
Քրիստիան Վուլֆը (Բեն Աֆլեք) հետապնդում է հայտնի հանցագործների։ Նա ունի աուտիզմ։ Արտակարգ լավ տիրապետելով մաթեմատիկայի, նա հաշվապահ է, ով անցկացնում է հաշվապահության «սև» աուդիտ՝ հանցագործ ընկերությունների կողմից անհետացած գումարները գտնելու համար։ Քանի որ նրա աշխատանքը շատ վտանգավոր է, Վուլֆն ունի հմտություններ, որով կարող է ինքն իրեն պաշտպանել․ նա հրաշալի հրաձիգ է և տիրապետում է մարտական տեխնիկայի։
Մի անգամ նրան կարգադրել էին գտնել բարձր տեխնոլոգիա արտադրող մի կազմակերպության անհետացած գումարները։ Կազմակերպությունը օրինական էր աշխատում, սակայն խնդիրներ առաջանում են նաև այնտեղ։


== Դերակատարներ ==


== Արտադրություն ==
2011 թվականին Բիլ Քուդրուփի սցենարը հայտնվեց «լավագույն սցենարների սև ցուցակում»։ 2013 թվականի ապրիլին գլխավոր դերի համար առաջարկվում էր Ուիլ Սմիթի թեկնածությունը։ Որոշ ժամանակ ռեժիսոր ցանկանում էին դառնալ Մել Գիբսոնը և Կոեն եղբայրները։ 2014 թվականի հոկտեմբերի 1-ին հայտնի դարձավ, որ գլխավոր դերը կատարելու է Բեն Աֆլեքը։ 2014 թվականի նոյեմբերի 14-ին Variety֊ին և The Hollywood Reporter֊ը հայտարարեցին, որ Աննա Քենդրիկը և Ջոնաթան Քիմբլ Սիմոնսը լինելու են հիմնական դերասանական կազմում։ Նոյեմբերի 14-ին հայտնի դարձավ, որ Ջոն Բերնթալը կատարելու է դեր ֆիլմում։ 2015 թվականի հունվարի 6-ին և 14-ին հայտնի դարձավ, որ Սինթիա-Ադայ Ռոբինսոնը, Ջեֆրի Թեմբորը և Ջոն Լլինթգոուն լինելու են ֆիլմի հիմնական կամում։


=== Նկարահանումներ ===
Նկարահանումները սկսել են 2015 թվականի հունվարի 19-ին Ատլանտայում։ Ամբողջ ֆիլմը նկարահանվել է 35 միլիմետրանոց կինոժապավենի վրա, չնայած թվային տեխնոլոգիաներին անցնելու ընդհանուր միտմանը։ Օպերատոր Շեյմս ՄաքԳրավին ընտրել է այս տեխնիկան, քանի որ նա ճկունորեն կարողանում է հաղթահարել ցանկացած դժվարություն։


== Շարունակություն ==
2017 թվականի հունիսի 6-ին հայտարարվեց, որ լինելու է «Հաշվապահը» ֆիլմի սիքվելը։ Ֆիլմ վերադառնալու են Բեն Աֆլեքը, ռեժիսոր Քևին Օ՛Քոնորը և սցենարիստ Բիլ Քուդրուփը։


== Ծանոթագրություններ ==


== Արտաքին հղումներ ==
http://www.accountantmovie.com/ Հաշվապահը (ֆիլմ, 2016). պաշտոնական կայք
Ալեքսեյ Վերստովսկի

Ալեքսեյ Նիկոլաևիչ Վերստովսկի (ռուս.՝ Алексéй Никола́евич Верстóвский, փետրվարի 18 (մարտի 1), 1799 կամ 1799, Տամբովի նահանգ, Ռուսական կայսրություն - նոյեմբերի 5 (17), 1862 կամ 1862, Մոսկվա, Ռուսական կայսրություն), ռուս կոմպոզիտոր և թատերական գործիչ։


== Կրթությունը և գործունեությունը ==
Պարապել է Զ. Ֆիլդի, Դ. Շտեյբելտի (դաշնամուր) և Ֆ. Բյոմի, Լ. Մաուրերի (ջութակ) մոտ, Պետերբուրգում։ 1825 թվականից՝ Մոսկվայի կայսերական թատրոնների երաժշտության տեսուչ, 1830 թվականից՝ խաղացանկի տեսուչ։ 1848-1860 թվականներին՝ Մոսկվայի կայսերական թատրոնների դիրեկցիայի գրասենյակի կառավարիչ։ Իր գործունեությամբ Վերստովսկին նպաստել է ներկայացումների գեղարվեստական մակարդակի բարձրացմանը, թատրոնների խաղացանկի ընդլայնմանը։ Վերստովսկին ռուս, վոդևիլ- օպերայի ժանրի հիմնադիրներից է։ Հեղինակ է ավելի քան 30 վոդևիլ-օպերայի, 6 օպերայի (լավագույնը՝ «Ասկոլդի գերեզմանը», 1835), վոկալ բալլադների («Սև շալ», Պուշկինի խոսքերով և այլն)։


== Ծանոթագրություններ ==
Հիրիկ մուսուլմանական

Հիրիկ մուսուլմանական (լատ.՝ Iris musulmanica), հիրիկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Կոճղարմատավոր, գեղազարդային բույս է։ Ցողունն ունի 40-90 սմ բարձրություն։ Տերևները նեղ են, գծային, ցողունից կարճ։ Ծաղիկները 3-5 հատ են, բաց կապույտ կամ դժգույն, հազվադեպ՝ սպիտակավուն։


== Տարածվածություն ==
Հայաստանում տարածված է Երևանի (Մխչյան, Զանգիբասար, Ռեանլու, Մասիս, Արարատ, Սուրենավան գյուղերի շրջակայք) և Ապարանի (Արայի լեռ) ֆլորիստիկական շրջաններում։ Աճում է նաև Նախիջևանում, ինչպես նաև Արևելյան Անատոլիայում և Հյուսիսարևմտյան Իրանում։


== Էկոլոգիա ==
Աճում է ստորին և միջին լեռնային գոտիներում՝ 700-1500 մ բարձրությունների վրա, աղիավուն ճահիճներում, խոնավ աղակալած մարգագետիններում, ոռոգիչ ջրանցքների ափերին։ Ծաղկում է մայիս-հուլիս ամիսներին, պտղաբերում՝ հուլիս-օգոստոսին։


== Պահպանություն ==
Վտանգված տեսակ է, որի տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված է որպես ոչնչացման սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պոպուլյացիայի մի մասը աճում է «Աղակալած ճահճուտ» բնության հուշարձանի տարածքում։


== Ծանոթագրություններ ==